अनिल विज आज लघु सचिवालय के सभाकक्ष में जिला कष्ट निवारण समिति की मासिक बैठक की अध्यक्षता कर रहे थे। गांव कौल के विकास कुमार ने शिकायत की थी कि उनकी पत्नी प्रियंका के प्रसव के दौरान बच्चा पैदा होने के दौरान गांव कौल के स्वास्थ्य केंद्र तथा जिला अस्पताल में स्वास्थ्य कर्मचारियों द्वारा लापरवाही बरतने के साथ-साथ जब उसे पीजीआई चंडीगढ़ में रैफर किया गया था तो एंबुलैंस चालक शिव कुमार तथा एमरजैंसी मैडिकल टैक्निशियन (ईएमटी) विकास शर्मा ने अपनी डियूटी में लगातार कोताही बरती। स्वास्थ्य मंत्री ने पिछली बैठक में इस मामले की जांच के लिए एसडीएम कैथल कमलप्रीत कौर की अध्यक्षता में मनोनित सदस्यों शैली मुंजाल व मोहित राठी के साथ संयुक्त रूप से जांच सौंपी थी। एसडीएम ने जांच में इन चारों कर्मचारियों को प्रियंका देवी के प्रसव के दौरान लापरवाही बरतने का दोषी पाया।